Vito Ciancimino

**Vito Alfio Ciancimino** (Italiaanse uitspraak: ˈviːto ˈalfjo tʃantʃiˈmiːno; 2 April 1924 &ndash; 19 November 2002) was 'n Italiaanse politikus wat na aan die Mafia-leierskap gestaan het, en wat bekendheid verwerf het omdat hy homself en sy medewerkers verryk het deur op korrupte wyse beplanningskonsessies toe te staan. Hy het vlugtig gedien as burgemeester van Palermo, Sisilië as 'n Christelike Demokraat. Ciancimino was nou verbonde aan die Mafia-baas en vlugteling Bernardo Provenzano, maar het Salvatore Riina as irrasioneel beskou. 

In die nasleep van woede jeens Mafia-bom aanvalle in die negentigerjare is Ciancimino gekontak deur Carabinieri Kolonel Mario Mori, maar die inhoud van die besprekings word betwis. Ciancimino het glo beweer dat hy 'n lys van die eise van Salvatore Riina,  die'baas van base', gehad het. Soos wat sy prys vir die staak van aanvalle deurgegee is, is Mori, wat volgehou het dat daar geen lys was nie, dat sy kontak met Ciancimino daarop gemik was om die Mafia te bestry, en dat hy weinig bekend gemaak het behalwe vir die feit dat hy implisiet erken het dat hy Mafia-lede ken, aangekla.

## Vroeë loopbaan
Ciancimino is in Corleone gebore. Die dorp het later berug geword vir sy magtige Mafia-bende, die Corleonesi. Ciancimino se vader het in Amerika gewoon en aan die einde van die Tweede Wêreldoorlog 'n werk gekry as tolk vir Amerikaanse magte. Hy het hierdie kontakte gebruik om verskillende ondernemings op te bou. Vito is grootgemaak in wat in Corleone as 'n betreklik welvarende huis beskou is. Hy het wiskunde onderrig aan Bernardo Provenzano gegee, en het ook kontak gehad met mede-dorpenaars wat later Mafia-base sou word. Hy het ingenieurswese aan die Universiteit van Palermo studeer, maar het nie sy graad voltooi nie. As 'n Christen-demokratiese politikus het hy 'n volgeling van Bernardo Mattarella geword, wat sy politieke en finansiële loopbaan ondersteun het. In 1950 het Ciancimino konsessies verkry vir alle spoorvervoer binne Palermo. Die drie ander firmas wat 'n bod gemaak het was onsuksesvol omdat die bod van Ciancimino vergesel was van 'n brief van Mattarella, wat destyds minister van vervoer was. Dit het die patroon vir die res van sy loopbaan gestel, welke bestaan het uit transaksies om openbare bates te plunder tot voordeel van homself en sy medewerkers.

## Die plunder van Palermo
duimnael|regs|180px|Salvo Lima
Die spoorwegkonsessie het 'n keerpunt in Ciancimino se lewe geword. Hy het 'n ryk man geword, verhuis, en sy lewensstyl verander. In 1959, toe 'n mede-Christen-demokraat, Salvo Lima, burgemeester van Palermo geword het, het Ciancimino assessor vir openbare werke en boupermitte geword. Hierdie tydperk sou die toppunt wees van die *Plunder van Palermo*, 'n oplewing in konstruksiewerke wat gelei het tot die vernietiging van die stad se groen gordel en die gepaardgaande wonings wat aan die stad 'n groot mate van argitektoniese styl verleen het, ten einde plek te maak vir karakterlose en verspotte woonstelblokke. Intussen is ook Palermo se geskiedkundige sentrum verwaarloos.

Ciancimino, wat deur die Mafia manteldraaier Tommaso Buscetta beskryf is as " 'n Corleonese verduisteraar", het 'n ontsaglike fortuin gemaak in omkoopgeld. Ciancimino was eerlik oor die noodsaak van omkoopgeld. Indien die Christen-demokrate 40% van die stemme op hulle verenig het, het hulle 40% van die konstruksiekontrakte benodig, het hy verduidelik. Italië sou eenvoudig nie sonder omkoopgeld werk nie: "Dit sou wees asof iemand een van die vier wiele van 'n motor wou verwyder."

## Arrestasie en skuldigbevinding
Ciancimino is in 1984 gearresteer na die getuienis van die Mafia pentito (manteldraaier) Tommaso Buscetta. Hy is aangekla van die onbehoorlike toekenning van $ 400 miljoen se kontrakte vir openbare werke, sameswering met die mafia, bedrog en verduistering. Landdroste het ontdek dat hy oor 'n groot fortuin beskik, wat in die bankdeposito-boeke onder denkbeeldige name of in Kanadese banke gehou is. Volgens sy seun het Ciancimino verklaar dat Provenzano, self een van die gewildste Mafia-vlugtelinge, Riina verraai het deur die presiese ligging van Riina se skuilplek aan te dui. Die Carabinieri se weergawe is dat Balduccio Di Maggio, 'n ambisieuse Mafioso wat deur Riina berispe is, 'n informant geword het wat gewys het waar 'n welgestelde sakeman wat as Riina se bestuurder gewerk het, woon. Dit het die inhegtenisname van Riina in Palermo in Januarie 1993 deur Mori se eenheid moontlik gemaak. Mori en die minister aan wie hy gerapporteer het is later vrygespreek op aanklagte van bande met die Mafia en die versuim om Provenzano in hegtenis te neem, wat Riina opgevolg het as die grootbaas van die mafia. Ciancimino het beweer dat die Carabinieri hom voor die inhegtenisneming van Riina bedrieg het deur voor te stel dat hy vir die teruggawe van sy paspoort vra wat van hom ontneem is as voorsorgmaatreël; wel wetende dat die versoek daartoe sou lei dat regters hom gevangenisstraf sou oplê omdat hy as 'n vlugrisiko beskou is. Falcone het Ciancimino beskryf as *die mees politiese kreatuur van die mafiosi, en die grootste mafioso van die politici.*

## Verwysings
## Bronne
*Dickie, John (2004). *Cosa Nostra. A history of the Sicilian Mafia*, Londen: Coronet,  (Resensie in die Observer, 15 Februarie 2004)
*Schneider, Jane T. & Peter T. Schneider (2003). *Reversible Destiny: Mafia, Antimafia, and the Struggle for Palermo*, Berkeley: University of California Press. 
*Servadio, Gaia (1976), *Mafioso. A history of the Mafia from its origins to the present day*, Londen: Secker & Warburg. 

## Eksterne skakels
*Sterfkennis van Vito Ciancimino, *The (London) Times*, 21 November 2002
*Sterfkennis: Vito Ciancimino, *The Guardian*, 26 November 2002